
Referat fra styremøte i Travavl.no 


Tid: onsdag 2. juni kl 20.00 – 20.50 på Teams

Til stede: Charlotte Svendsen, Ann Berit Sagedal, Tom Andersen, Per Erik Hagen og Ments Tore Møller.
Forfall: Mona Gåsbakk og Hanne Lynne
 
Referatsaker
 
- Premier i kval Klasseløp er hevet til 40.000 😊
- Masse referater er lagt ut på www.travavl.no
- Hoppedivisjonen – Travavl.no
- Synergi-serien - få kaldblodshingster, mange varmblodshingster påmeldt
- Mønstringsløp statistikk og løp bør filmes -Norsk Trav AS er forespurt.
 
 


Sak 2/21 Styrearbeid
 
Charlotte er godt i gang med å lage småintervjuer med styret. Viktig at dette glir smidig og at folk også sender bilder av seg selv til Hanne for bruk ved publisering. (Ferdig med fire og tre igjen)


Jarlsberghelga i juli går trolig med publikum og det gir muligheter for styresamling. Vi kan også få låne møtelokaler på banen den helga for et fysisk styreseminar.
 Ideer til temaer:
- Hvordan styrke "Made in Norway"? 
	- Flere medlemmer? 
	- Bedre kontaktarbeid mot styrer i travsporten.
	- Faglig utvikling på oppdrettersiden.

Styremedlemmene oppfordres til å engasjere seg i DNT, til å holde kontakt med forbundslederne sine og lokale styremedlemmer i DNT. 

Vedtak: Intervjuer ferdigstilles og publiseres. Vi jobber for et styreseminar på Jarlsberg.
 
Sak 8/21 – Forsikringsavtaler
 
Tom orienterte om dialogen med Agria rundt forsikringsvilkår.
 
Vedtak: Til orientering

 
Sak 7/21 Auksjonsvideoer
 
VB og vi har tirsdag 1.6 bedt om et møte med DNT for å få dette inn på rett spor. Venter på svar. Notatet følger.
 
«Hei!
 Elitloppshelgen er over og det er snart høst!
 Og Klasseløpsauksjon på nett.
 Travavl.no og Veikle Balder har tenkt litt videre rundt dette med filming av auksjonshestene. Vi er glade for signalene fra generalsekretæren om at ambisjonene for filmingen i år er langt høyere enn i unntaksåret 2020.
 Vi vil derfor be om et møte ganske raskt for å drøfte noen muligheter som vi tenker på. 
 Etter vårt syn bør vi ha som felles ambisjon at en video laget i DNT-regi bør være av så god kvalitet at den duger som eneste film av auksjonshestene. På den måten brukes ressursene på kvalitet, og kjøperne opplever at hestene presenteres godt. Tilbudet er uansett frivillig.
 Det er også et poeng at filmingen bør skje noe tidligere enn en fysisk visning av hestene. Det er mange filmer å redigere, og de bør være klare noen uker før auksjonen. Fysisk visning derimot bør ligge rett før auksjonsuka.
 Vi har vært i kontakt med forbundsledere i travforbundene for å sjekke ut mulighetene for å ha filmingspaddocker på noen av banene. Svarene er noe ulike, samtidig vil det trolig være lurt å samle hester på noen baner. F eks Jarlsberg og Biri er meget positive og bør kunne dekke Østlandet.
 Innholdet i filmen må lages etter en mal som utvikles. Den må inneholde hestens navn, katalognummer, oppdretter, nærmeste stamme og mankehøyde.
Filmen må ha løs hest i trav fra sidene, forfra og bakfra. Film av hesten fra alle kanter mens den står stille. Vi ser også for oss at det legges på kommentar i stedet for musikk.
 Vi ser for oss at et team med en proff fotograf og en hestekyndig organisator er kjernen i feltarbeidet. Så kan også foreningene bidra med noe mannskaper og med arbeid rundt timeavtaler osv. 
 Forslag til steder å tilby: Jarlsberg, Biri, Leangen, Harstad, Bergen, Forus og Sørlandet.  
 Siden sommeren kommer fort og det snart finnes lister over påmeldte åringer ber vi om et raskt møte, helst i løpet av denne uken. Kan det passe på torsdag?
 
Mvh 
 
Hans Sigmund Vister/S                                                                            Per Erik Hagen/S 
Veikle Balder                                                                                              Travavl.no» Forslag til 


Vedtak: Til orientering.
 


Sak 6/21 Salg av løpsrettigheter på hopper på Klasseløpsauksjonen
 
DNT er interessert i å snakke mer med VB og oss om dette etter kontaktmøte på Teams 22. juni. Det betyr at denne muligheten ikke kan gjelde i år. 
 
De sier i en svarepost at de skeptiske til kravet i kontrakten om at hoppa skal i norsk profftrening. Vår vurdering er at det bør stå, siden det kan bli komplisert hvis hesten havner i utlandet i løpskarrieren. Det er for eksempel store konsekvenser for oppdretterpenger, det kan være moms/skatteutfordringer ved retur over grensen etter perioden, og hvis f eks hesten selges til fjerntliggende land med annen jus, dårlig forståelse av kontrakt, pluss språkutfordringer, så kan det bli trøbbel. Også andre lands ulike lover og regler om behandlinger av hester kan få konsekvenser for en avlskarriere. At markedet begrenses ved kravet om norsk profftrening vil kunne redusere prisen, men gir trygghet. 
 
Forslag til vedtak: Vi står på kravet om norsk profftrening. Ments Tore Møller og Per Erik Hagen deltar på møtet.

 
Sak 4/21 – Bedekningskontrakter – hingsteavtaler
 
Ments Tore orienterer om tanker rundt dette.
 Vi ser på muligheter for forhandlinger om hingsteavtaler. Diskuteres videre på Jarlsbergmøtet
 
Forslag til vedtak: Til orientering
 
Eventuelt

- Kontaktmøte 22.6 med DNT-administrasjonen og foreningene (travavl.no, trenerforening, VB, etc...)
	- data forsvinner når hester eksporteres..
	- endelige bedekningstall for 2020 må bli offisielle/legges ut
	- Avlshingst data/dommerkort mangler tilgjengelighet
	- Elektronisk helsekort/hestepass

